U-I-279/94
Natisni
Opravilna št.:
U-I-279/94
Datum odločitve:
4. 7. 1996
Objavljeno:
OdlUS V, 109
ECLI:
ECLI:SI:USRS:1996:U.I.279.94
Akt:
Pravilnik o napredovanju zaposlenih v vrtcih v nazive (Ur. list RS, št. 41/94), 3. odst. 16. čl.
Pravilnik o napredovanju zaposlenih v vrtcih ter osnovnem in srednjem šolstvu v plačilne razrede (Ur. list RS, št. 41/94), 4. odst. 5. čl. in 5. odst. 21. čl.
Pravilnik o napredovanju zaposlenih v osnovnem in srednjem izobraževanju v nazive (Ur. list RS, št. 41/94), 3. odst. 15. čl.
Izrek:
Postopek za preizkus pobude za začetek postopka za oceno ustavnosti in zakonitosti tretjega odstavka 16. člena Pravilnika o napredovanju zaposlenih v vrtcih v nazive, četrtega odstavka 5. člena in petega odstavka 21. člena Pravilnika o napredovanju zaposlenih v vrtcih ter osnovnem in srednjem šolstvu v plačilne razrede ter tretjega odstavka 15. člena Pravilnika o napredovanju zaposlenih v osnovnem in srednjem izobraževanju v nazive se ustavi.
Evidenčni stavek:
Ustavno sodišče je ustavilo postopek za preizkus pobude za začetek postopka za oceno ustavnosti in zakonitosti posameznih določb treh pravilnikov o napredovanju, ker so zaradi sprejema novih določb izpodbijane določbe prenehale veljati in niso podani pogoji za uporabo 47. člena Zakona o Ustavnem sodišču.
Geslo:
Ustavitev postopka zaradi prenehanja veljavnosti izpodbijanega predpisa.
Pravna podlaga:
Zakon o Ustavnem sodišču (ZUstS), 47., 6. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Sindikat delavcev v vzgojni, izobraževalni in raziskovalni dejavnosti Slovenije
Datum vloge:
11. 2. 1994
Vrsta odločitve:
sklep
Vrsta rešitve:
ustavitev
Dokument:
US17916
Dokument v PDF obliki:
U-I-279-94.pdf
113 KB
Prenesite datoteko
U-I-279/94-4
4. julij 1996
S K L E P
Ustavno sodišče je v postopku za preizkus pobude Sindikata delavcev v vzgojni, izobraževalni in raziskovalni dejavnosti Slovenije na seji dne 4. julija 1996
s k l e n i l o :
Postopek za preizkus pobude za začetek postopka za oceno ustavnosti in zakonitosti tretjega odstavka 16. člena Pravilnika o napredovanju zaposlenih v vrtcih v nazive, četrtega odstavka 5. člena in petega odstavka 21. člena Pravilnika o napredovanju zaposlenih v vrtcih ter osnovnem in srednjem šolstvu v plačilne razrede ter tretjega odstavka 15. člena Pravilnika o napredovanju zaposlenih v osnovnem in srednjem izobraževanju v nazive (Uradni list RS, št.41/94) se ustavi.
Obrazložitev
1. Pobudnik navaja, da ureditev po vseh treh izpodbijanih pravilnikih, ki odsotnosti v času porodniškega dopusta ne upošteva kot dobe za napredovanje, delavkam v vrtcih, osnovnem in srednjem šolstvu ne omogoča napredovanja pod enakimi pogoji kot delavcem, ki so zaposleni v istih zavodih, zaradi česar naj bi bila v neskladju s prvim odstavkom 14. člena Ustave. Določba petega odstavka Pravilnika o napredovanju zaposlenih v vrtcih in osnovnem ter srednjem šolstvu v plačilne razrede, po kateri o ugovoru zoper odločbo, ki jo izda ravnatelj, odloči ponovno ravnatelj, pa naj bi bila v nasprotju s 14. členom Zakona o organizaciji in financiranju vzgoje in izobraževanja, ki pristojnost za to odločanje daje svetu vzgojno-izobraževalnega zavoda.
2. Minister za šolstvo in šport je v soglasju z ministrico za delo, družino in socialne zadeve ter ministrom za finance izdal pravilnike o spremembah in dopolnitvah vseh treh obravnavanih pravilnikov in z njimi spremenil izpodbijane določbe tako, da se v delovno dobo zaposlitve všteva tudi čas odsotnosti zaradi poklicne bolezni in poškodb pri delu, porodniškega dopusta in dopusta za nego in varstvo otroka. Tudi o ugovoru po teh spremembah odloča svet zavoda in nič več ravnatelj.
3. Ker so izpodbijane določbe obravnavanih pravilnikov v teku postopka preizkusa pobude za oceno njihove ustavnosti in zakonitosti prenehale veljati, saj so bile nadomeščene z novimi in niso podani pogoji za uporabo 47. člena Zakona o Ustavnem sodišču (Uradni list RS, št. 15/94 - v nadaljevanju: ZUstS), je Ustavno sodišče postopek preizkusa pobude ustavilo.
4. Ustavno sodišče je sprejelo ta sklep na podlagi 47. člena ZUstS v povezavi s 6. členom ZUstS v sestavi: predsednik dr. Tone Jerovšek in sodniki dr. Peter Jambrek, mag. Matevž Krivic, mag. Janez Snoj, dr. Janez Šinkovec, dr. Lovro Šturm, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
Predsednik
dr. Tone Jerovšek